Author: Jaďuď Branislav
Last saved by: Miroslav Hečko
Company: MZ SR

Ministerstvo zdravotníctva Slovenskej republiky
Sekcia farmácie a liekovej politiky
Odbor kategorizácie, cenotvorby a liekovej politiky 

Zápisnica
zo zasadnutia Kategorizačnej komisie pre zdravotnícke pomôcky
uskutočneného v dňoch 7. a 8.12.2011

Prítomní: podľa prezenčnej listiny 

Program:

1.	Zahájenie zasadnutia Kategorizačnej komisie pre zdravotnícke pomôcky

2.	Podpis prezenčnej listiny

3.	Prerokovanie jednotlivých skupín zdravotníckych pomôcok (žiadosti a podnety)

4.	Záver
	
Bod 1. Zahájenie zasadnutia Kategorizačnej komisie pre zdravotnícke pomôcky

Zasadnutie Kategorizačnej komisie zahájil Mgr. Matúš Tekeľ, predseda Kategorizačnej komisie pre zdravotnícke pomôcky. Tajomník komisie oboznámil členov kategorizačnej komisie s programom zasadnutia.  

Bod 2. Podpísanie prezenčnej listiny

	Kategorizačná komisia bola uznášaniaschopná. Počty a mená zúčastnených členov sú uvedené v prezenčnej listine.

Bod 3. Prerokovanie jednotlivých skupín zdravotníckych pomôcok (žiadosti a zmeny)

	Kategorizačná komisia prerokovala 145 žiadostí o zaradenie zdravotníckej pomôcky do Zoznamu a o úradné určenie ceny. Komisia odporučila zaradiť do Zoznamu 120 zdravotníckych pomôcok. V prípade 12 zdravotníckych pomôcok kategorizačná komisia neodporučila ich zaradenie do Zoznamu.     

	Kategorizačná komisia prerokovala 10 žiadostí o zmenu úradne určenej ceny zdravotníckej pomôcky. Komisia odporučila akceptovať všetky žiadosti o zníženie úradne určenej ceny zdravotníckych pomôcok.

Kategorizačná komisia prerokovala 3  žiadosti o vyradenie zdravotníckej pomôcky zo Zoznamu. Komisia odporučila akceptovať všetky žiadosti o vyradenie zdravotníckych pomôcok zo Zoznamu.

Kategorizačná komisia odporúča nesúhlasiť s požiadavkou Sekcie gynekologickej urológie Slovenskej gynekologicko-pôrodníckej spoločnosti SLS, ktorá žiada o rozšírenie preskripčného obmedzenia pre zdravotnícke pomôcky v skupine B o kód 312 gynekologická urológia UROGYN. Kategorizačná komisia odporúča používať pri predpisovaní zdravotníckych pomôcok skupiny B kód 009  GYN pre špecializáciu gynekológia a pôrodníctvo.

Kategorizačná komisia sa zaoberala nasledovnými podnetmi, ktoré sú uvedené v samostatných prílohách.

Bod 4. Záver

	Členovia komisie sa dohodli na nasledujúcich úlohách:

1.	Ministerstvo zdravotníctva v spolupráci s OPS a zdravotnými poisťovňami  prepracuje návrh tabuľky, na základe ktorej sa budú vyhodnocovať dáta získané z Protokolov o kontrole liečby inzulínovou pumpou a predloží analýzu takto získaných údajov na nasledujúce zasadnutie Kategorizačnej komisie pre zdravotnícke pomôcky.

Zapísal:	Ing. Marica Laščeková, 
Členka Kategorizačnej komisie pre zdravotnícke pomôcky

MVDr. Branislav Jaďuď
Podpredseda Kategorizačnej komisie pre zdravotnícke pomôcky